**Venin(m)**

*Adina Speranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu limba bifurcată, un șarpe mă pândește,

de smoală îi sunt ochii și mă-oglindesc în ei,

teroarea mă cuprinde, mă ține strâns în clește,

ca pe ofranda dusă în templul alb cu miei.

O scurtă tremurare, un șuierat sinistru

un cerb întoarce fața spre mine și, mirat,

își leapădă podoaba puțin la sud de Nistru:

Moldova e a noastră, deși ne-ați separat!

Își scutură Carpații spinarea de istorii,

la Putna se trezește un clopot ruginit,

dintr-un mormânt se-aude un zăngănit de săbii

și Ștefan se ridică, de luptă pregătit!

adina v.

14.06.2019